# Rámcová dohoda

**pre poistenie majetku a zodpovednosti za škodu**

(ďalej ako „rámcová dohoda“)

uzavretá v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle § 262 a 269 ods. 2 zákona č. 513/1991 Zb. Obchodného zákonníka v znení neskorších predpisov, ako aj podľa § 788 a nasl. zákona č. 40/1964 Zb. Občianskeho zákonníka v znení neskorších predpisov (ďalej ako „Občiansky zákonník“)

**medzi nasledovnými zmluvnými stranami:**

**1. Objednávateľom:**

Názov organizácie: Mesto Šaľa

So sídlom: Námestie Svätej Trojice č. 7, 927 15 Šaľa

V zastúpení: Mgr. Jozef Belický, primátor

IČO: 00 306 185

DIČ: 2021024049

Bankové spojenie: UniCredit Bank Slovakia, a.s.

Číslo účtu: SK48 1111 0000 0066 2784 9005

(ďalej ako „poistník“ alebo aj „poistený“)

a

**2. Poskytovateľom:**

Obchodné meno:

Sídlo (miesto podnikania):

Zastúpený:

IČO:

IČ DPH:

Bankové spojenie:

Číslo účtu:

Registrovaný: v Obchodnom registri Okresného súdu., Oddiel: Vložka č.

(ďalej ako „poisťovateľ“ alebo v zmysle Občianskeho zákonníka aj ako „poistiteľ“ a spolu s poistníkom ďalej ako „zmluvné strany“ alebo „strany dohody“)

**Preambula**

Táto rámcová dohoda na poistenie majetku a poistenie zodpovednosti za škodu sa uzatvára ako výsledok verejného obstarávania v zmysle § 112-114a) zákona č. 343/2015 Z. z. o verejnom obstarávaní a doplnení niektorých zákonov v znení neskorších predpisov.

**Článok I.**

**Predmet rámcovej dohody**

1. Predmetom tejto rámcovej dohody je záväzok poisťovateľa/poistiteľa zabezpečiť poistníkovi možnosť uzavrieť spôsobom a podľa podmienok dohodnutých v tejto rámcovej dohode čiastkové poistné zmluvy, predmetom ktorých bude poistenie majetku a zodpovednosti za škodu.
2. Poisťovateľ sa za týmto účelom zaväzuje v súlade s podmienkami rámcovej dohody v rámci jej účinnosti uzavrieť s poistníkom čiastkové poistné zmluvy, predmetom ktorých bude poistenie definované v čl. II tejto rámcovej dohody.
3. Poistné zmluvy budú uzavreté na základe výzvy (požiadavky) poistníka.
4. „Poisteným“ je v zmysle Občianskeho zákonníka okrem poistníka aj ten, na ktorého majetok, život alebo zdravie, alebo na ktorého zodpovednosť za škody, sa po podpísaní poistnej zmluvy poistenie vzťahuje.
5. Spolupoistení: organizácie spadajúce do pôsobnosti Mesta Šaľa

**Článok II.**

**Predmet a rozsah poistenia – poistenie majetku a zodpovednosti za škodu**

Predmetom poistenia je poistenie majetku proti živelným rizikám, odcudzeniu a vandalizmu, poistenie strojov, strojových zariadení a elektroniky, poistenie skla a poistenie všeobecnej zodpovednosti za škodu.

Predmety poistenia, poistné sumy, poistné sadzby sú uvedené v tabuľke č. 1 v prílohe č. 1 tejto Rámcovej dohody.

**Rozsah poistenia, predmet poistenia a spoluúčasti – poistenie majetku**

* + 1. Pre poistenie majetku je dojednané:
  1. Združené živelné poistenie
  2. Poistenie strojov, strojových zariadení a elektroniky
  3. Poistenie pre prípad odcudzenia a vandalizmu
  4. Poistenie skla

1. Rozsah poistného krytia – združené živelné poistenie zahŕňa škody spôsobené:
2. požiarom,
3. výbuchom,
4. priamym úderom blesku,
5. nárazom alebo zrútením posádkou obsadeného letiaceho telesa, jeho časti alebo jeho nákladu,
6. víchricou – min. 75 km/h,
7. povodňou alebo záplavou,
8. ľadovcom,
9. náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou,
10. zosúvaním alebo zrútením lavín,
11. pádom stromov, stožiarov a iných predmetov, ak nie sú súčasťou poškodenej poistenej veci,
12. zemetrasením,
13. vodou unikajúcou z prívodného alebo odvádzacieho potrubia vodovodných zariadení a z vodovodných zariadení, vrátane poplatkov / vodné, stočné/ za vodu, ktorá unikla z vodovodného potrubia z akejkoľvek príčiny,
14. kvapalinou alebo parou unikajúcou z ústredného, etážového alebo diaľkového kúrenia,
15. hasiacim médiom samovoľne unikajúcim zo stabilného hasiaceho zariadenia,
16. kvapalinou unikajúcou zo solárnych systémov alebo klimatizačných zariadení,
17. chladiarenským médiom unikajúcim z chladiarenských zariadení a rozvodov,
18. hasením, strhnutím alebo evakuáciou v dôsledku živelnej udalosti,
19. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti a ak k vniknutiu došlo do 72 hodín po skončení živelnej udalosti,
20. dymom vznikajúcim pri požiari,
21. zvýšením hladiny podpovrchovej vody, ktoré bolo spôsobené povodňou alebo katastrofickým lejakom,
22. krádež poistených hnuteľných vecí, ku ktorej došlo v priamej súvislosti s vyššie uvedenými náhodnými udalosťami.
23. ľadochodmi, prívalom bahna,
24. nárazom dopravného prostriedku,
25. záplavou následkom búrkového prívalu,
26. ťarchou snehu a námrazy,
27. spätným vystúpením vody z kanalizačného potrubia, ak bolo spôsobené atmosférickými zrážkami alebo katastrofickým lejakom, záplavou následkom búrkového prívalu
    1. Osobitné dojednania – združené živelné poistenie:
       1. Poistenie sa vzťahuje na úmyselné poškodenie alebo zničenie poistenej veci, ak úmyselnékonanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
       2. Dojednáva sa, že v rámci poistenia hnuteľného a nehnuteľného majetku je poistený aj majetok, ktorý je zaobstaraný z finančných prostriedkov fondu Európskej Únie.
       3. Dojednáva sa, že poistenie sa vzťahuje aj na skládku TKO, protipovodňové ochranné hrádze, vodné nádrže, spevnené plochy a úpravy územia , zemné priehrady, pozemné komunikácie, vrátane dopravného značenia, cyklotrasy, cestnú svetelnú signalizáciu, mosty, oplotenia, verejné osvetlenia, koľajové dráhy, tunely, hrádze a objekty na tokoch, verejné vodovody, verejné kanalizácie, ČOV a iné vodohospodárske objekty, líniové stavby, letiská a inžinierske siete, ktoré sú majetkom poisteného.
       4. Dojednáva sa, že poistenie sa vzťahuje na Mobiliár – majetok nachádzajúci sa v exteriéroch mesta (napr. lavičky, smetné koše, ihriská, preliezky, šmýkalky, skateboardové prvky, ...)
       5. Dojednáva sa, že poistenie sa vzťahuje na veci uložené na voľnom priestranstve a veci upevnené na vonkajšej strane budovy.
       6. Dojednáva sa, že poistenie sa vzťahuje aj na rozostavané stavby, dokončené budovy a stavby, ktoré nie sú odovzdané do užívania a budovy a stavby počas doby ich rekonštrukcie, evidované na účte 042 – Obstaranie dlhodobého hmotného majetku.
       7. Dojednáva sa, že poisťovateľ nahradí aj náklady nevyhnutné na stavebné úpravy a na demontáž a remontáž poškodených a ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas víkendov a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov. Pre tieto položky je v tabuľke č. 1 stanovená samostatná poistná suma.
       8. Dojednáva sa, že pri poistení na časové ceny, časovej cene zodpovedá obstarávacia hodnota poistenej veci, uvedená v účtovnej evidencii poisteného.
       9. Poisťovňa nebude uplatňovať princíp podpoistenia.
       10. Dojednáva sa, že kryté sú aj škody spôsobené takým zaplavením územia, ktoré bolo spôsobené regulovaným vypúšťaním vôd z vodných tokov, priehrad a nádrží.
       11. Dojednáva sa, že v prípade poistenia na časové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci.
       12. Dojednáva sa, že pri živelnom poistení sú kryté aj následné škody, ktoré vznikli v súvislosti so živelnou udalosťou, napr. poškodenie alebo zničenie majetku pri prácach na zmiernenie škody, škody spôsobené hasiacim médiom pri likvidácii požiaru a pod., nejedná sa o priame finančné škody.
       13. Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov. Ak obstarávateľ neuskutoční opravu poškodenej poistenej veci v zmysle predloženého rozpočtu do jedného roku od vzniku poistnej udalosti poisťovňa vyplatí poistné plnenie max. 80 % rozpočtovaných nákladov na opravu vrátane DPH.
       14. Dojednáva sa, že poistenie pre prípad poškodenia vecí vodou z vodovodného zariadenia zahŕňa aj škody vzniknuté vo vnútri budovy na privádzacom vodovodnom potrubí vrátene zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych systémov, pokiaľ ku škode dôjde následkom prasknutia alebo zamrznutia potrubia.
       15. Dojednáva sa, že poisťovateľ v prípade živelných udalostí na dopravných značeniach a verejných osvetleniach poskytne poistné plnenie so spoluúčasťou 30,00 EUR.
       16. Dojednáva sa, že poisťovateľ v prípade vodovodnej škody poskytne poistné plnenie so spoluúčasťou 30,00 EUR.
       17. Dojednáva sa, že poisťovateľ v prípade vodovodnej škody poskytne poistné plnenie aj za uniknutú vodu do výšky 3 330,00 EUR za jednu poistnú udalosť, max. však 10 000, 00 EUR za poistné obdobie. Poisťovateľ pri takejto škode uplatní spoluúčasť 30,00 EUR.
       18. Dojednáva sa, že poistením kryté sú aj budovy, na ktorých prebiehajú stavebné úpravy vrátane vecí v týchto budovách uložených.
       19. Dojednáva sa, že poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých súčastí / uplatnených pri zhotovení budovy v minulosti/, ktoré je nutné vynaložiť pri oprave alebo znovunadobudnutí poistenej budovy.
       20. V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou udalosťou sa pre účely tejto rámcovej dohody rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.
       21. Dojednáva sa, že pokiaľ umelecké dielo alebo umelecko-remeselné dielo, ktoré je stavebnou súčasťou poistenej budovy alebo poistenej inej stavby (ďalej len „dielo“) bolo v dôsledku poistnej udalosti:
    2. poškodené, vzniká poistenému právo, aby mu poisťovňa vyplatila primerane vynaložené náklady na jeho uvedenie do pôvodného stavu bezprostredne pred poistnou udalosťou,
    3. zničené, vzniká poistenému právo, aby mu poisťovňa vyplatila primerane vynaložené náklady na zhotovenie jeho umeleckej alebo umelecko-remeselnej kópie.

Pokiaľ nie je možné dielo do pôvodného stavu uviesť alebo nie je možné kópiu diela zhotoviť, vzniká poistenému právo, aby mu poisťovňa vyplatila cenu diela zistenú znaleckým posudkom zníženú o cenu zbytkov diela, najviac však pre tieto diela dojednanou poistnou sumou alebo sumu limitu poistného plnenia, pričom poisťovňa vyplatí nižšiu z uvedených súm.

* + 1. Pri poistení vlastných a cudzích hnuteľných vecí – zbierky umeleckých predmetov, exponáty (napr. obrazy, sochy, knihy, .... ) sa dojednáva, že mieru poškodenia určí kunsthistorik a poistné plnenie bude predstavovať cenu reštaurovania, maximálne však poistnú sumu uvedenú v poistnej zmluve.
    2. Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.
    3. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
    4. Záplavou sa pre účely tejto rámcovej dohody rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia.
    5. Povodňou sa pre účely tejto rámcovej dohody rozumie definícia povodne v zmysle zákona č. 7/2010 Z.z. o ochrane pred povodňami a to najmä prechodné výrazné zvýšenie hladiny vodného toku, pri ktorom bezprostredne hrozí vyliatie vody z koryta vodného toku alebo sa voda z koryta vodného toku už vylieva, platí to aj na stav, pri ktorom je dočasne zamedzený prirodzený odtok vody zo zrážok a dochádza k zaplaveniu vnútornými vodami. Zároveň sa pre účely tejto rámcovej dohody povodňou rozumie aj vyhlásenie II.stupňa povodňovej aktivity (stav pohotovosti) alebo vyhlásenie III.stupňa povodňovej aktivity (stav ohrozenia) v zmysle platných právnych predpisov.
    6. Dojednáva sa, že pri živelnom poistení sú kryté aj následné škody.
    7. Dojednáva sa, že poisťovateľ nebude vyžadovať inštaláciu spätných uzáverov, pokiaľ tieto neboli súčasťou projektu stavby.
    8. Dojednáva sa, že poistenie sa vzťahuje aj na poistený majetok, nachádzajúci sa priamo na úrovni podlahy v priestoroch budovy, na alebo pod úrovňou prízemného podlažia.
    9. Dojednáva sa, že poistenie sa vzťahuje aj na škody spôsobené únikom vody zo strešných žľabov a vnútorných alebo voľne vedúcich vonkajších zvodov.
    10. Dojednáva sa, že poistenie sa vzťahuje aj na škody spôsobené lokálnym turbulentným charakterom vetra, vírmi vertikálneho alebo horizontálneho smeru prípadne účinkami malopriestorových turbulentných vírov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na deštrukciu objektu mali zásadný vplyv. Pri poškodení objektu z uvedených príčin nie je rozhodujúce pre posudzovanie vzniku poistnej udalosti aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie objektu.
    11. Dojednáva sa, že poisťovateľ v prípade škody na stavebných súčastiach poskytne poistné plnenie so spoluúčasťou 30,00 EUR. Za stavebné súčasti budovy alebo stavby sa považujú veci, ktoré k nej podľa svojej povahy patria a nemôžu byť oddelené bez toho, aby sa budova alebo stavba tým neznehodnotili. Spravidla ide o veci, ktoré sú k budove alebo stavbe pevne pripojené (napr. okná, dvere, priečky, obklady, inštalácie, podlahy, maľby stien, tapety...).
    12. Dojednáva sa, že v prípade zmien poistných súm jednotlivých predmetov poistenia v priebehu poistného obdobia budú tieto zmeny akceptované, ak agregovane nepresiahnu výšku 10% z dojednanej celkovej poistnej sumy za celý majetok.
    13. Dojednáva sa, že poistenie sa vzťahuje na pojazdné pracovné stroje a prípojné pracovné stroje s EČV, bez EČV alebo registračnou značkou.
    14. Miestom poistenia pojazdných pracovných strojov je celé územie SR.
    15. Dojednáva sa poistenie aj pre zbierkové predmety a iné predmety kultúrnej hodnoty (podľa zákona č. 206/2009 Z. z. o  múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov), knižničný fond podľa zákona č. 126/2015 Z. z.  o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. v znení neskorších predpisov) archívne dokumenty (podľa zákona č. 395/2002 Z. z o archívoch a registratúrach a o doplnení niektorých zákonov v znení neskorších predpisov), ktoré sú vo vlastníctve poistníka alebo v správe jeho organizácie podľa osobitných právnych predpisov.
    16. Zbierkové predmety sú špecifickým druhom majetku evidovaným podľa príslušných ustanovení zákona č. 206/2009 Z. z.o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. [372/1990 Zb.](https://www.noveaspi.sk/products/lawText/1/68726/1/2/ASPI%253A/372/1990%20Zb.) o priestupkoch v znení neskorších predpisov v znení neskorších predpisov, a teda môžu byť vedené v iných evidenciách.
    17. Dojednáva sa, že v rámci poistenia nehnuteľného majetku, poistenie sa vzťahuje aj na poškodenie alebo zničenie poistenej veci zvieratami a vtákmi. Poisťovateľ v prípade škody na nehnuteľnosti spôsobenej zvieratami a vtákmi poskytne poistné plnenie s ročným limitom plnenia 2 000 EUR.
    18. Za škody spôsobené ľadochodmi sa považujú škody v dôsledku deštruktívneho pôsobenia pohybujúcich sa ľadových krýh, alebo ľadovej hmoty na poistenú vec.
    19. Za ľadovec sa považuje jav, pri ktorom kúsky radu vytvorené v atmosfére dopadajú na poistenú vec.
    20. Za škody spôsobené prívalom bahna sa považujú škody v dôsledku deštruktívneho pôsobenia hmoty s konzistenciou veľmi hustej tekutiny pohybujúcej sa smerom nadol, na poistené vec. Vznik takéhoto prívalu (prúdu) bahna je náhly a je zapríčinený prírodnými vplyvmi.
    21. Pod pojmom katastrofický lejak sa rozumejú zrážky, ktoré sú klasifikované Hydrometeorologickým ústavom podľa Wusova ako katastrofický lejak.
    22. Za zosuv sa okrem iného považuje aj prepadnutie stavby alebo jej časti, spôsobené geologickou trhlinou alebo geologickou dutinou.

1. Rozsah poistného krytia - poistenie strojov, strojových zariadení a elektroniky:
   1. Poistenie pre prípad poškodenia alebo zničenia strojov, pojazdných pracovných strojov a strojových zariadení , elektroniky vrátane technologického vybavenia budov, hál a stavieb akoukoľvek poistnou udalosťou, okrem výluk z poistenia, ktorá nastane nečakane a náhle a obmedzuje alebo vylučuje funkčnosť poisteného stroja alebo elektroniky.
   2. Právo na plnenie vznikne, ak poistná udalosť bola spôsobená napr.:
      1. chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu),
      2. pádom stroja,
      3. roztrhnutie v dôsledku odstredivej sily,
      4. skrat el. prúdom a iným pôsobením el. prúdu /prepätie, indukčné účinky blesku/,
      5. zlyhaním meracej, regulačnej alebo zabezpečovacej techniky,
      6. vniknutie cudzieho predmetu,
      7. zlyhanie elektromagnetickej kompatibility zariadení,
      8. neodborné zaobchádzanie, nesprávna obsluha, úmyselné poškodenie, nešikovnosť, nepozornosť, nedbanlivosť,
      9. konštrukčná vada, vada materiálu alebo výrobná vada,
      10. pretlakom pary, plynu, kvapalinou alebo podtlakom
      11. nedostatkom vody v kotloch, parných generátoroch
   3. Osobitné dojednania:
      1. Poisťovňa nebude uplatňovať princíp podpoistenia.
      2. Dojednáva sa , že v prípade poistenia na časové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci.
      3. Dojednáva sa, že poisťovateľ nahradí aj náklady nevyhnutné na stavebné úpravy a na demontáž a remontáž poškodených a ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas víkendov a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov. Pre tieto položky je v tabuľke č. 1 stanovená samostatná poistná suma.
      4. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
      5. Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o vec rovnakého druhu a účelu.
      6. Dojednáva sa, že pri poistení na časové ceny, časovej cene zodpovedá obstarávacia hodnota poistenej veci, uvedená v účtovnej evidencii poisteného. Poisťovňa nebude uplatňovať princíp podpoistenia.
      7. Dojednáva sa, že poistenie sa vzťahuje aj na nosiče dát pevne zabudované v hardwerovej časti riadiacej alebo regulačnej jednotky poistenej veci, nosiče dát a záznamov programového vybavenia strojov.
      8. Pre hnuteľné veci – pracovné pomôcky /notebooky, tlačiarne, diáre, mobily a iná elektronika/ sa dojednáva, že sa na tieto veci vzťahuje poistenie a územná platnosť poistenia je: územie Slovenskej republiky.
      9. V prípade, že časti elektronického zariadenia, ktoré sa pri normálom používaní prirodzene rýchle opotrebujú alebo znehodnotia, napr. žiarovky, ventily, potrubia, pásky, gravírovacie valce, poistky, tesnenia, reťaze, pásy, laná, drôty, gumové pneumatiky, predmety zo skla, porcelánu alebo keramiky, siete, tkaniny alebo prevádzkové médiá (napr. mazivá, palivo, katalyzátory), tvoria súčasť poistnou udalosťou postihnutých elektronických zariadení, poistiteľ poskytne plnenie aj za tieto veci.
      10. Dojednáva sa, že pri poistení pojazdných pracovných strojov sú kryté aj škody na sklených dieloch a častiach stroja aj bez iného poškodenia stroja.
      11. Dojednáva sa, že poistenie sa vzťahuje na pojazdné pracovné stroje a prípojné pracovné stroje bez EČV, s prideleným EČV alebo registračnou značkou. Dojednáva sa, že poistenie sa vzťahuje aj na motorové vozidlá s EČV, ktoré majú charakter pracovných strojov a zariadení alebo, za ktoré sa pracovné zariadenia pripájajú.
      12. Miestom poistenia pojazdných pracovných strojov je celé územie SR.
      13. Dojednáva sa, že poistenie pojazdných pracovných strojov sa vzťahuje aj na krytie rizika havárie.

Haváriou sa rozumie náraz alebo stret, pričom náraz je zrážka pojazdného pracovného stroja s nepohyblivou prekážkou (napr. stena, stojaci automobil, atď…) a stret je zrážka pojazdného pracovného stroja s pohyblivým objektom (napr. automobil, človek, zviera, …).

1. Rozsah poistenia - poistenie pre prípad odcudzenia a vandalizmu:
   1. Poistenie pre prípad odcudzenia, poškodenia alebo zničenia, pričom páchateľ sa zmocnil poistenej veci nasledujúcim spôsobom:
      1. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
      2. do miesta poistenia sa dostal iným preukázateľne násilným spôsobom,
      3. v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok
      4. miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,
      5. do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
      6. krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
      7. krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,
      8. lúpežou - zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie, alebo hrozbou násilia.
   2. Osobitné dojednania
      1. Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
      2. Dojednáva sa, že poistné krytie zahŕňa aj “vnútorný a vonkajší vandalizmus. /zistený aj nezistený páchateľ/
      3. Vnútorný vandalizmus znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že vnikne do chráneného priestoru, prekoná prekážku a poškodí alebo zničí predmet poistenia.
      4. Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.
      5. Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie poistenej veci – poškodenie sprejermi alebo grafitmi.
      6. Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.)
      7. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
      8. Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.
      9. Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov.
      10. Dojednáva sa, že poisťovňa bude pri poistných udalostiach akceptovať šetrenie Mestskou políciou a to do výšky škody 266,55 EUR.
      11. Dojednáva sa, že pri poistných udalostiach na veciach žiakov a zamestnancov nebude poisťovňa vyžadovať šetrenie políciou, do výšky predpokladanej škody 150,00 € na jedného poškodeného.
      12. Dojednáva sa, že poistenie kryje aj odcudzenie elektroniky z motorového vozidla za podmienky, že motorové vozidlo bolo v čase poistnej udalosti uzamknuté a poistená elektronika sa nachádzala v kufri, alebo uzatvárateľnej priehradke motorového vozidla alebo v priestore určenom na ich uloženie.
      13. Územná platnosť poistenia: územie Slovenskej republiky. Pri poistení hnuteľných vecí sa dojednáva územná platnosť nasledovne: územná platnosť hnuteľných vecí – pracovných pomôcok /notebooky, tlačiarne, diáre, mobily a iná elektronika/ sa pre prípad krádeže a vandalizmu rozširuje aj o miesta pobytu /externé pracovisko, adresa trvalého a prechodného bydliska, ubytovacie zariadenie – všetko na území Slovenskej republiky a krajín Európskej únie/ a pohybu /motorové vozidlá, vlaky, autobusy, lietadlá, plavidlá – všetko na území Slovenskej republiky a krajín Európskej únie/.
      14. Dojednáva sa, že poistenie sa vzťahuje na pojazdné pracovné stroje a prípojné pracovné stroje s EČV, bez EČV alebo registračnou značkou.
      15. Miestom poistenia pojazdných pracovných strojov je celé územie SR.
      16. Dojednáva sa, že poistenie sa vzťahuje aj na DPH, ktorú je poistený povinný v zmysle zákona vrátiť do štátneho rozpočtu Slovenskej republiky za poistené veci v prípade poistnej udalosti.
      17. Dojednáva sa, že poisťovateľ nahradí aj náklady nevyhnutné na stavebné úpravy a na demontáž a remontáž poškodených a ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas víkendov a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov.

SPÔSOBY ZABEZPEČENIA HNUTEĽNÝCH VECÍ PROTI ODCUDZENIU

Zabezpečenie objektu:

Poistná suma do 5 000,00 EUR - uzamknutý objekt /bez špecifikácie uzamykacieho systému/

Poistná suma do 8 300,00 EUR - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky

Poistná suma do 16 600,00 EUR - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere.

Poistná suma do 33 200,00 EUR– bezpečnostný uzamykací systém zabraňujúci vytlačeniu, rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou.

Nad 33 200,00 EUR– trvalá strážna fyzická ochrana alebo strážna službu, alebo EZS napojená na pult centrálnej ochrany mestskej alebo štátnej polície.

Zabezpečenie pojazdných pracovných strojov:

V prípade poistnej udalosti spôsobenej krádežou vlámaním do pojazdného pracovného stroja, jeho krádežou alebo vandalským činom poisťovateľ poskytne poistné plnenie za poškodený, zničený alebo odcudzený pojazdný stroj alebo jeho časť ak pri opustení bol pojazdný stroj odstavený:

* + - na oplotenom pozemku alebo
    - v mieste pod stálym dohľadom alebo
    - v uzamknutej garáži alebo
    - na osvetlenom stráženom parkovisku

a súčasne pracovný stroj s vlastným zdrojom pohonu musí byť navyše uzamknutý funkčnými zámkami na dverách.

Pre prípad krádeže dennej tržby v čase prevádzky, peňazí v trezore, peňazí v pokladniach, cenín, cenností, prepravy peňazí poslom sa dojednáva nasledovný spôsob zabezpečenia:

1) Pre dennú tržbu peňazí, cenín, cenností, stravných lístkov, cenných papierov, ktoré nie sú z prevádzkových dôvodov uložené počas prevádzky v uzamknutých trezoroch v čase:

- od prevzatia peňazí oprávnenou osobou po uloženie do pokladne alebo zásuvky,

- uloženia peňazí v pokladni

- prenosu peňazí oprávnenou osobou do trezoru v mieste poistenia musia byť splnené nasledujúce bezpečnostné opatrenia:

* nepretržitá, bezprostredná prítomnosť oprávnenej osoby,
* pokladňa alebo zásuvka môže byť otvorená len v čase manipulácie s peniazmi,
* v prípade, keď je v jednej pokladni alebo zásuvke uložených viac ako 4 350,00 EUR musia byť tieto bezodkladne uložené a uzamknuté do trezora,
* prenos dennej tržby do trezora v mieste poistenia musí byť vykonávaný oprávnenou osobou, bez neodôvodneného prerušenia, čo najkratšou cestou.

2) Ak nie je zabezpečená bezprostredná prítomnosť oprávnenej osoby, denná tržba, ceniny, cennosti, stravné lístky, cenné papiere atď. musí byť uložená:

- do výšky 4 350,00 EUR v uzamknutej miestnosti,

- do výšky 10 000,00 € v uzamknutej pokladni,

- do výšky 20 000,00 € v uzamknutom trezore. Miestnosť v ktorej sa trezor nachádza musí byť v dobe neprítomnosti uzamknutá, okná miestnosti musia byť zatvorené.

3) V prípade prepravy finančnej hotovosti poslom, musia byť splnené nasledovné spôsoby zabezpečenia:

- do sumy 5 000,00 EUR poverená osoba vybavená vhodným kufríkom alebo taškou alebo trezorovou schránkou (schránka z parkovacích automatov)

- do sumy 16 600,00 EUR poverená osoba vybavená bezpečnostným kufríkom a ďalšia osoba vybavená strelnou zbraňou ( napr. Mestská polícia )

- nad sumu 16 600,00 EUR – poverená osoba vybavená výhradne bezpečnostným kufríkom v sprievode dvoch osôb vybavených strelnou zbraňou.

1. Rozsah poistenia - poistenie pre prípad poškodenia alebo zničenia skla:
   1. Poistenie sa vzťahuje na poškodenie alebo zničenie poistenej veci – sklo, sklenené výplne, fólie na sklách, sklo so špeciálnou povrchovou úpravou /nápisy, maľby, gravírovanie, iná výzdoba na skle/, svetelné a neónové nápisy a reklamy – akoukoľvek náhodnou udalosťou okrem nasledovných prípadov.
   2. Poistenie sa nevzťahuje :
      1. na poškodenie a chyby ktoré vznikli pred dobou uzatvorenia zmluvy,
      2. na škody vzniknuté pri doprave poistených vecí,
      3. pri montáži a demontáži poistených vecí,
      4. na škody ktoré vznikli v súvislosti s vykonávaním stavebných prác vmieste poistenia,
      5. na škody vzniknuté výbuchom nálože, trhaviny, granátu alebo iných výbušných hmôt.
   3. Osobitné dojednania:
      1. Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o vec rovnakého druhu a účelu.
      2. Poisťovňa nebude uplatňovať princíp podpoistenia.
      3. Dojednáva sa, že pri poistení skla sa poistenie vzťahuje aj na svetelné pulty, vitríny, presklené zábradlia, sklenené steny a steny z bezpečnostného skla a plexiskla /napr. steny zastávok/.
      4. Dojednáva sa, že pri poistení skla sa poistenie vzťahuje aj na svetelné reklamy, svetelné nápisy vrátane ich elektrickej inštalácie a nosnej konštrukcie.
      5. Dojednáva sa, že pri poistení na nové ceny uhradí poisťovateľ primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve.
      6. Poistenie sa dojednáva na l. riziko. Pod pojmom “poistenie na 1. riziko” sa rozumie “poistenie na 1. riziko s automatickým obnovením poistnej sumy – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
2. Dojednáva sa, že v prípade zmien poistných súm jednotlivých predmetov poistenia v priebehu poistného obdobia budú tieto zmeny akceptované, ak agregovane nepresiahnu výšku 10% z dojednanej celkovej poistnej sumy za celý majetok.
3. Dojednáva sa, že pri poistení majetku nebude poistiteľ uplatňovať princíp podpoistenia.

**Rozsah poistenia, predmet poistenia a spoluúčasti – poistenie všeobecnej zodpovednosti za škodu**

1. Požadovaný minimálny rozsah poistenia pre všeobecné poistenie zodpovednosti za škodu právnických osôb:
   1. Z poistenia všeobecnej zodpovednosti za škodu má poistený právo, aby poisťovateľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/alebo poškodením, zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody, ak poistený za takúto škodu zodpovedá podľa príslušných právnych predpisov.
   2. Poistenie všeobecnej zodpovednosti za škodu právnických osôb sa vzťahuje na také škody, pre ktoré bolo v dobe trvania poistenia poistenému prvýkrát doručené písomné uplatnenie nároku poškodeného na náhradu škody (poistný princíp "claims made") a škoda vznikla po 31.11.2014.
   3. Poistenie sa vzťahuje na všeobecnú zodpovednosť za škodu spôsobenú prevádzkovou činnosťou vrátane zodpovednosti za škodu spôsobenú vadným výrobkom.
2. Predmet poistenia - poistenie všeobecnej zodpovednosti za škodu
   1. činnosti v súlade so zákonom č. 369/1990 Z. z. o obecnom zriadení v znení neskorších predpisov a všetky činnosti vyplývajúce poistenému z platných právnych predpisov a tiež činností vyplývajúce z rozhodnutí štátnych orgánov,
   2. činnosti v zmysle výpisu z obchodného registra a zriaďovacích listín,
   3. činnosti vykonávané subjektmi v zriaďovateľskej a zakladateľskej pôsobnosti Poistníka,
   4. činnosti sociálnej služby alebo v priamej súvislosti s ňou v zmysle zákona č. 448/2008 Z.z. o sociálnych službách v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
   5. Poistenie sa ďalej vzťahuje aj na zodpovednosť za škody:
      1. Regresy z titulu pracovných úrazov a chorôb z povolania. Poistenie sa vzťahuje aj na regresné nároky Sociálnej poisťovne a zdravotných poisťovní z titulu pracovných úrazov a chorôb z povolania zamestnancov Poisteného. Toto rozšírenie poistného krytia sa vzťahuje aj na regresné nároky z titulu škody na zdraví vzniknutej ako následok škodovej udalosti, ktorá nastala po 31.11.2014. Poistenie sa nevzťahuje na regresné nároky vznesené voči poistenému po skončení doby poistenia.
      2. Nehnuteľnosti v nájme. Poistenie sa vzťahuje aj na zodpovednosť poisteného za škodu na nehnuteľnostiach, ktoré má Poistený v nájme, alebo ich z iného dôvodu užíva.
      3. Veci prevzaté. Poistenie sa vzťahuje aj na zodpovednosť Poisteného za škodu na hnuteľných veciach ktoré si Poistený alebo za neho konajúce osoby požičali, prenajali alebo inak užívajú (napr. vystavovanie umeleckých diel) alebo na veciach, ktoré Poistený prevzal za účelom spracovania, prepravovania, opravy, predaja, úschovy, uskladnenia alebo vykonania odbornej pomoci alebo ich z iného dôvodu užíva. Toto krytie sa nevzťahuje na veci, ktoré Poistený prevzal na základe leasingovej zmluvy.
      4. Vlastnícke právo. Poistenie sa vzťahuje na zodpovednosť za škody spôsobené výkonom vlastníckeho práva, prevádzkou a správou nehnuteľností, ktoré Poistený vlastní, prenajíma, má prenajaté alebo ich inak užíva, pokiaľ Poistený za takúto škodu zodpovedá podľa príslušných právnych predpisov.
      5. Zodpovednosť za škodu na veciach zamestnancov. Dojednáva sa, že poistenie sa vzťahuje na zodpovednosť poisteného za škodu na veciach, ktoré si u Poisteného jeho zamestnanci odložili pri plnení pracovných úloh alebo v priamej súvislosti s ním na mieste na to určenom alebo na mieste, kde sa obvykle odkladajú. Pre účely tohto poistného krytia škoda znamená aj krádež veci, ktorú si zamestnanec odložil pri plnení pracovných úloh alebo v priamej súvislosti s ním, na mieste na to určenom alebo na mieste, kde sa obvykle odkladajú, avšak len za predpokladu, že ku krádeži došlo preukázateľne násilným prekonaním fyzických prekážok alebo opatrení chrániacich vec pred krádežou. Každá krádež veci zamestnanca musí byť šetrená orgánmi polície.
      6. Dojednáva sa, že poistenie sa vzťahuje aj na zodpovednosť za škodu spôsobenú odcudzením peňazí a cenností zamestnancov do sublimitu 664,00 € pre jednu škodovú udalosť a 10 000,00 € pre všetky škodové udalosti, ktoré vzniknú počas jedného poistného obdobia.
      7. Zodpovednosť za škodu spôsobenú na vnesených veciach.
         * 1. Dojednáva sa, že poistenie sa vzťahuje na zodpovednosť za škodu vzniknutú na veciach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti Poisteného spravidla spojené odkladanie vecí, aj za škody na veciach odložených na mieste na to určenom alebo na mieste, kde sa obvykle odkladajú, pokiaľ Poistený za takúto škodu zodpovedá podľa príslušných právnych predpisov.
           2. Dojednáva sa, že poistenie sa vzťahuje aj na zodpovednosť za škodu spôsobenú odcudzením peňazí a cenností do sublimitu 1 000,00 € pre jednu škodovú udalosť a 10 000,00 € pre všetky škodové udalosti, ktoré vzniknú počas jedného poistného obdobia.
      8. Nadzemné a podzemné vedenia. Dojednáva sa, že poistenie sa vzťahuje na zodpovednosť za škody na nadzemných alebo podzemných vedeniach akéhokoľvek druhu.
      9. Škody spôsobené prevádzkou strojov na automobilovom podvozku. Poistenie sa nevzťahuje na škodu spôsobenú alebo vyplývajúcu z vlastníctva, správy alebo prevádzky akéhokoľvek motorového vozidla Poisteným. Táto výluka sa však nevzťahuje na škody spôsobené prevádzkou strojov na automobilovom podvozku ak škoda nastane v dôsledku používania týchto strojov.
      10. Plesne a huby. Poistenie sa vzťahuje aj na zodpovednosť za škodu vyplývajúcu z plesní alebo húb akéhokoľvek druhu.
      11. Infekčné choroby. Poistenie sa vzťahuje aj na zodpovednosť za škodu vyplývajúcu z infekčných chorôb.**Poistenie sa nevzťahuje aj na akékoľvek straty, škody, nároky, náklady alebo výdavky akejkoľvek povahy uhradené alebo vynaložené priamo alebo nepriamo v súvislosti s:**
3. **akýmkoľvek koronavírusovým ochorením alebo respiračným syndrómom ( napr. COVID 19, SARS-CoV-2), ktoré dosiahne stav pandémie,**
4. **akýmikoľvek prijatými alebo neprijatými opatreniami na prevenciu, potlačenie, zmiernenie následkov v súvislosti s písm. a) tohto odseku.**
   * 1. Štadióny. Poistenie sa vzťahuje aj na zodpovednosť za škodu vyplývajúcu z vlastníctva a prevádzky zábavných parkov, zariadení, štadiónov, tribún, športovísk, detských ihrísk a obdobných zariadení.
     2. Organizácia športových, kultúrnych a iných spoločenských podujatí a výstav. Poistenie sa vzťahuje aj na zodpovednosť za škodu spôsobenú pri športovej činnosti, slávnosti, slávnostnom sprievode alebo inej kultúrno-zábavnej akcii.
     3. Krížová zodpovednosť. Poistenie sa vzťahuje aj na škodu, ktorú Poistený spôsobí inému z Poistených. Na poškodený subjekt sa pritom hľadí tak, ako by bol treťou stranou, pričom poistenie sa vzťahuje aj na škody spôsobené právnickej alebo fyzickej osobe, v ktorej má Poistený majetkovú účasť.
     4. Poistenie zabraňujúcich nákladov .

Dojednáva sa, že sa poistenie vzťahuje aj na:

* + - * 1. náklady vynaložené Poisteným na zábranu bezprostredne hroziacej náhodnej a neočakávanej škody, pri ktorej možno s dostatočnou pravdepodobnosťou očakávať, že v blízkej budúcnosti nastane,
        2. zmiernenie následkov škody pokiaľ boli primerané okolnostiam.

Poistenie zabraňujúcich nákladov sa nevzťahuje na akékoľvek náklady vynaložené Poisteným na údržbu, opravu, výmenu alebo zlepšenie prevádzkovaného zariadenia alebo vybavenia.

* + 1. Náhrady nákladov právnej obhajoby:
       - 1. Poisťovateľ ďalej nahradí v súvislosti s poistnou udalosťou, ktorá je dôvodom vzniku práva na plnenie Poisťovateľa za Poisteného výdavky:
* obhajoby Poisteného v prípravnom konaní a pred súdom v trestnom konaní vedenom proti Poistenému,
* občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti Poisteného alebo výšky plnenia Poisťovateľa, pokiaľ je Poistený povinný ich uhradiť, ako aj všetky trovy právneho zastúpenia Poisteného ako aj trovy protistrán v prípade, ak Poistený nebude mať v konaní úspech a vznikne mu povinnosť nahradiť trovy protistrany,
* náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je Poistený povinný ich uhradiť,
* náklady na zistenie príčiny vzniku škody.
  + 1. Škody žiakov škôl a školských zariadení. Dojednáva sa, že poistenie sa vzťahuje na zodpovednosť za škody vzniknuté na zdraví alebo veciach žiakov škôl a školských zariadení v zriaďovateľskej pôsobnosti Poisteného. Toto dojednanie sa vzťahuje aj na školské úrazy a veci žiakov na výletoch, exkurziách, lyžiarskom a plaveckom výcviku alebo iných akcií, súťažiacich odborných zručností a vedomostí a podobných akcií organizovaných školou alebo školským zariadením v zriaďovateľskej pôsobnosti Poisteného alebo organizovaných inými subjektmi, kde sú žiaci škôl a školských zariadení v zriaďovateľskej pôsobnosti Poisteného vysielaní na takéto podujatia. Pre odstránenie pochybností zároveň platí, že poistenie sa vzťahuje aj na poistenie zodpovednosti za škodu spôsobenú študentmi škôl v zriaďovateľskej pôsobnosti poistníka pri výkone odbornej praxe alebo duálneho vzdelávania subjektom, v ktorých je takáto činnosť vykonávaná, pokiaľ za ňu poistený podľa všeobecne záväzných predpisov zodpovedá
    2. Poistenie sa vzťahuje aj na náhradu nemajetkovej ujmy v peniazoch v prípade zásahu do práva na ochranu osobnosti spôsobeného v dôsledku škody na zdraví poškodeného a to vrátane nárokov uplatňovaných blízkymi osobami poškodeného, ktorý utrpel škodu na zdraví (vrátane smrti). Poisťovateľ poskytne náhradu nemajetkovej ujmy za poisteného iba na základe právoplatného rozhodnutia súdu. Pre toto poistenie sa dojednáva sublimit vo výške 15.000,- EUR pre jednu škodovú udalosť a pre všetky škodové udalosti počas poistného obdobie celkovo vo výške 50.000,- EUR pre jednu a všetky škodové udalosti počas poistného obdobia.
    3. Poistenie sa vzťahuje aj na nároky návštevníkov poisteného v dôsledku škody na motorových vozidlách zaparkovaných v garáži alebo na parkovisku prevádzkovaných poisteným za predpokladu, že poistený za ňu zodpovedá.
    4. Poistenie sa vzťahuje aj na zodpovednosť za škodu spôsobenú realizáciou demolačných alebo búracích prác.
    5. Poistenie sa vzťahuje aj na organizácie v zriaďovateľskej pôsobnosti Poisteného, ktoré vznikli po tom, ako táto poistná zmluva nadobudla platnosť a účinnosť, za predpokladu, že boli Poisteným nahlásené. Na poistenie týchto novovzniknutých organizácií sa budú vzťahovať podmienky.
    6. Poistenie sa vzťahuje aj na škody vyplývajúce zo vzájomných nárokov spolupoistených osôb.

**Článok III.**

**Miesto poskytnutia služby**

1. Poistenie majetku sa vzťahuje na územie Slovenskej republiky. Poistenie zodpovednosti za škodu sa vzťahuje na územie Slovenskej republiky a geografické územie Európy.

**Článok IV.**

**Spôsob a podmienky dojednávania poistných zmlúv, poistenia**

1. Na základe tejto rámcovej dohody budú uzatvorené poistné zmluvy pre poistníka v súlade s rámcovou dohodou, pričom v každej poistnej zmluve budú použité poistné sadzby a rozsah poistených rizík dohodnuté v tejto rámcovej dohode.
2. Poistné zmluvy budú uzatvárané v súlade s príslušnými ustanoveniami Občianskeho zákonníka a touto rámovou dohodou. Súčasťou poistných zmlúv budú vždy všeobecné poistné podmienky poisťovateľa pre tento druh poistenia, ktoré sú zároveň aj Prílohou č. 2 tejto rámovej dohody, pričom dojednania tejto rámcovej dohody majú prednosť pred ustanoveniami všeobecných poistných podmienok poisťovateľa pre jednotlivé druhy poistenia.
3. Poisťovateľ nemôže znížiť požadovaný rozsah poistenia svojimi všeobecnými poistným podmienkami, osobitnými poistnými podmienkami (ďalej len „OPP“) ani zmluvnými dojednaniami (ďalej len „Zmluvné dojednania“). V prípade ak by všeobecné poistné podmienky, OPP a Zmluvné dojednania obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa čl. II. tejto rámcovej dohody, majú ustanovenia definované v rozsahu podľa tejto rámcovej dohody prednosť pred akýmikoľvek ustanoveniami a výlukami obsiahnutými vo všeobecných poistných podmienkach, OPP a Zmluvných dojednaniach.
4. V prípade vzniku nového subjektu sa bude poistenie riadiť podmienkami dohodnutými touto rámcovou dohodou. Nový subjekt bude automaticky zahrnutý do zoznamu poistených, zaslaním oznámenia poisťovateľovi zo strany poistníka.
5. Poistenie majetku je dojednané na nové ceny. Pri poistení na nové hodnoty sa nebude brať do úvahy miera opotrebenia a poisťovateľ uhradí primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve. Poisťovňa nebude uplatňovať princíp podpoistenia.
6. Pod pojmom „poistenie na 1. riziko” sa rozumie „poistenie na 1. riziko s automatickým obnovením poistnej sumy' - ak v priebehu poisteného obdobia v prípade na prvé riziko nastala poistná udalosť' a poistenému vzniklo právo na poistné plnenie, poisťovateľ automaticky obnoví poistnú sumu na zvyšok poistného obdobia. Obnovenie poistnej sumy poisťovateľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
7. Poisťovateľ sa zaväzuje, že na žiadosť Poistníka vystaví písomné potvrdenie o poistení majetku alebo o poistení zodpovednosti za škodu poisteného Poistnou zmluvou.
8. Poistné plnenie z poistenia majetku sa poukazuje na účet poistníka. Vybavovací list – oznámenie o poistnom plnení bude zaslaný poistníkovi.
9. Poistné plnenie z  poistenia zodpovednosti za škodu sa poukazuje poškodenému. Vybavovací list – oznámenie o poistnom plnení bude zaslaný poškodenému a na vedomie poistníkovi.
10. Poisťovateľ je povinný zasielať zoznam poistných udalostí poistníkovi štvrťročne do 10-tich kalendárnych dní nasledovného miesiaca. Súčasťou tohto zoznamu je vyhodnotenie aktuálnej škodovosti.

**Článok V.**

**Poistné, platobné podmienky a fakturácia**

1. Cena za predmet rámcovej dohody bola stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov, výsledkov verejného obstarávania, ktorého úspešným uchádzačom sa stal poistiteľ, a v súlade s cenovou ponukou predloženou poistiteľom, ako cena maximálna.
2. Maximálna celková hodnota všetkých plnení počas trvania platnosti a účinnosti tejto rámcovej dohody za všetky poskytnuté poistenia v rámci plnenia predmetu rámcovej dohody čiastkovými PZ, ktoré sa predpokladajú, je stanovená ako konečná a nesmie prekročiť sumu **67 376,00** Eur.
3. Cena poistného stanovená na základe výsledkov verejného obstarávania za obdobie trvania rámcovej dohody, t.j. za obdobie 48 mesiacov, za predmet poistenia a všetky riziká podľa prílohy č. 1 k tejto rámcovej dohode predstavuje...................................,- EUR (slovom: ............................ a ..../100 eur). (doplní uchádzač)

|  |  |
| --- | --- |
| **Riziko** | **Ročné poistné v EUR** |
| Poistenie majetku a zodpovednosti za škodu |  |
| Celkové ročné poistné |  |
| Celkové poistné za dobu trvania rámcovej dohody 48 mesiacov |  |

1. Poistné sadzby pre výpočet poistného a spoluúčasti uvedené v prílohe č. 1 k tejto rámcovej dohode sú záväzné a nemenné po celú dobu trvania zmluvy.
2. Cena za predmet tejto rámcovej dohody zahŕňa všetky náklady poistiteľa vrátane akýchkoľvek daní, poplatkov a iných súvisiacich služieb alebo ďalších nákladov poistiteľa alebo inej tretej osoby spojených s plnením tejto rámcovej dohody.
3. Poistiteľ vyhlasuje, že takto stanovená cena zahŕňa všetky jeho predpokladané náklady a primeraný zisk. Poistiteľ súčasne vyhlasuje, že nepredpokladá   
   s prihliadnutím na všetky okolnosti akékoľvek ďalšie náklady, ktoré nie sú zahrnuté v tejto rámcovej dohode a ktoré by musel znášať poistník.
4. Poistník bude **štvrťročné poistné** **uhrádzať** poistiteľovi **na základe faktúr s 30 - dňovou lehotou splatnosti počítanej odo dňa riadneho doručenia faktúry poistníkovi.** Úhradou faktúry sa na účely tejto rámcovej dohody rozumie deň odpísania finančných prostriedkov z účtu poistníka v prospech účtu poistiteľa. V prípade, ak nastane omeškanie platby faktúry z dôvodov na strane banky, nie je poistník po túto dobu v omeškaní so zaplatením fakturovanej sumy. Ak deň splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň.
5. Forma platenia poistného: **bezhotovostný platobný styk**, bez zálohovej platby. Poistiteľ nemá nárok na preddavok na poistné.
6. Spôsob platenia poistného: **prevodným príkazom na úhradu, VS: .................**
7. Platenie poistného: **štvrťročne, bez prirážky za področnosť**
8. Faktúra musí obsahovať:
9. náležitosti v zmysle zákona č. 222/2004 Z. z. o dani z pridanej hodnoty v platnom znení,
10. číslo čiastkovej poistnej zmluvy
11. špecifikáciu ceny predmetu čiastkovej poistnej zmluvy
12. V prípade, že faktúra nebude obsahovať náležitosti uvedené v tejto rámcovej dohode, poistník je oprávnený vrátiť faktúru poistiteľovi na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry poistníkovi.
13. V prípade omeškania poistníka so zaplatením poistného z jednotlivej faktúry má poistiteľ nárok na uplatnenie úroku z omeškania vo výške určenej ustanovením § 3 nariadenia vlády SR č. 87/1995 Z. z., ktorým sa vykonávajú niektoré ustanovenia Občianskeho zákonníka.
14. Poistiteľ nie je oprávnený jednostranným úkonom započítať akúkoľvek svoju pohľadávku vyplývajúcu z poistnej zmluvy proti pohľadávke poistníka.

**Článok VI.**

**Trvanie rámcovej dohody**

1. Táto rámcová dohoda sa uzatvára na dobu určitú, na obdobie 48 mesiacov, a to od 01.01.2022 o 00:00 hod. do 31.12.2025 o 24:00 hod. ***alebo do vyčerpania finančného limitu uvedeného v čl. V ods. 2 tejto dohody, podľa toho, čo nastane skôr.***
2. Poistenie začína od dátumu účinnosti jednotlivých poistných zmlúv ako začiatok poistenia a dojednáva sa na dobu určitú počas účinnosti Rámcovej dohody, resp. podľa ustanovení nasledujúceho bodu.
3. Lehota poskytnutia služby/poistenia:
4. začiatok poistenia odo dňa nadobudnutia účinnosti poistnej zmluvy (čiastkovej zmluvy podľa rozsahu a podmienok tejto rámcovej dohody (od 00:00 h),
5. koniec poistenia do dňa ukončenia účinnosti tejto rámcovej dohody (do 24:00 h), v odôvodnených prípadoch termín ukončenia poistnej zmluvy/rámcovej dohody sa môže predĺžiť do doby podpísania novej rámovej dohody, najviac však 48 mesiacov.
6. Poistným obdobím je jeden kalendárny rok.
7. Túto rámcovú dohodu možno predčasne ukončiť:

5.1 písomnou dohodou zmluvných strán,

5.2 poistenie zaniká v súlade s ustanoveniami § 800 a nasl. Občianskeho zákonníka.

Poistenie môže zároveň vypovedať poisťovateľ ako aj poistník do dvoch mesiacov po uzavretí rámcovej dohody/poistnej zmluvy. Výpovedná lehota je osemdenná a výpoveď musí byt urobená písomne doporučenou zásielkou alebo prvou triedou prípadne inou primeranou cestou na adresu druhej zmluvnej strany uvedenú v tejto rámcovej dohode/ poistnej zmluve. Výpoveď začína plynúť dňom nasledujúcim po dni jej doručenia druhej zmluvnej strane, resp. dňom nasledujúcim po dni odmietnutia druhej zmluvnej strany túto výpoveď prevziať. Ak sa v prípade doručovania prostredníctvom pošty vráti zásielka s výpoveďou ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodné sídlo poistiteľa zapísané v príslušnom obchodnom registri a adresa poistníka uvedená v tejto rámcovej dohode/ poistnej zmluve.

5.3 písomným odstúpením od rámcovej dohody v zmysle zákonných ustanovení alebo ustanovení tejto rámcovej dohody.

1. Poistník je oprávnený odstúpiť od tejto rámcovej dohody z nasledovných dôvodov:

6.1. strata nevyhnutnej kvalifikácie poisťovateľa, vrátane, ale nielen, strata oprávnenia na vykonávanie činností, ktorá bezprostredne súvisí s predmetom tejto rámcovej dohody,

6.2. poskytnutie plnenia v rozpore s čl. II tejto rámcovej dohody,

6.3. neposkytnutie súčinnosti poisťovateľa, v dôsledku čoho sa podstatným spôsobom sťažilo alebo obmedzilo plnenie povinností poistníka podľa tejto rámovej dohody alebo sa toto plnenie znemožnilo.

1. Odstúpenie zmluvnej strany od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Povinnosť doručiť odstúpenie od tejto rámcovej dohody sa považuje v konkrétnom prípade za splnenú dňom prevzatia odstúpenia alebo odmietnutím toto odstúpenie prevziať druhou zmluvnou stranou. Ak sa v prípade doručovania prostredníctvom pošty vráti zásielka s odstúpením ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodné sídlo poistiteľa zapísané v príslušnom obchodnom registri a adresa poistníka uvedená v tejto rámcovej dohode.

**Článok VII.**

**Využitie subdodávateľov**

* 1. Poisťovateľ je oprávnený plniť túto rámcovú dohodu aj prostredníctvom tretích subjektov a to subdodávateľov, pričom poisťovateľ v takom prípade zodpovedá za včasné a riadne poskytovanie plnenia predmetu tejto dohody ako by ho poskytoval sám. Na subdodávateľa sa vzťahuje povinnosť zápisu zo Registra partnerov verejného sektora, ak je relevantné.
  2. Zoznam všetkých známych subdodávateľov v čase uzatvorenia tejto rámcovej dohody je:

|  |  |
| --- | --- |
| Obchodný názov, sídlo: | - |
| Osoba oprávnená konať za subdodávateľa (meno, priezvisko a adresa pobytu): | - |
| Dátum narodenia: | - |

* 1. V prípade potreby zmeny subdodávateľa oproti subdodávateľom uvedeným v bode 2, je poisťovateľ povinný predložiť poistníkovi najneskôr do 5 pracovných dní odo dňa, kedy sa o tejto skutočnosti dozvedel, informácie o novom subdodávateľovi v rozsahu uvedenom v bode 2 tejto rámcovej dohody.
  2. Poisťovateľ je povinný každú zmluvu o subdodávke uzatvoriť v písomnej forme, na základe ktorej bude zabezpečované plnenie predmetu plnenia tejto rámcovej dohody a s poistníkom uzavrie dodatok k tejto rámcovej dohode, ktorou dôjde k zmene údajov uvedených v bode 2 rámcovej dohody.
  3. Poisťovateľ je povinný pri výbere subdodávateľa postupovať tak, aby vynaložené náklady na zabezpečenie plnenia na základe zmluvy o subdodávke boli hospodárne a tak, aby subdodávatelia podieľajúci sa na poskytovaní predmetu rámcovej dohody boli dostatočne kvalifikovaní a mali potrebné oprávnenia a osvedčenia potrebné k poskytovaniu predmetu rámcovej dohody.
  4. Poisťovateľ nie je oprávnený bez súhlasu poistníka meniť % podiel subdodávok u svojich subdodávateľov uvedených v bode 2 rámcovej dohody. Zároveň je povinný zabezpečiť, aby subdodávatelia uvedení v bode 2 rámcovej dohody nezadali svoju subdodávku resp. jej časť žiadnemu inému subdodávateľovi. Poisťovateľ nie je oprávnený zadať svojim subdodávateľom ani žiadnym tretím osobám poskytovanie celého predmetu tejto RD.

**Článok VIII.**

**Zmena dohody**

* 1. Túto dohodu je možné počas jej trvania zmeniť iba vzostupne číslovanými písomnými dodatkami, pokiaľ tieto nebudú v rozpore s § 18 ods. 2 zákona o verejnom obstarávaní a nezmení sa charakter tejto rámcovej dohody, a ktoré sa po podpísaní stranami dohody a po nadobudnutí ich účinnosti stávajú jej neoddeliteľnou súčasťou.
  2. Túto dohodu je možné zmeniť vo forme písomného dodatku k tejto dohode počas jej trvania najmä, nie však výlučne, v nasledovných prípadoch, ak:
  3. ide o úpravu ceny uvedenej v Čl. V ods. 3 tejto dohody smerom nadol,
  4. nastane neočakávaná potreba dojednať medzi stranami dohody zmenu termínu plnenia z dôvodov vzniku skutočností definovaných ako vyššia moc alebo z dôvodu vzniku nepredvídaných prekážok zo strany poistníka,
  5. nastane situácia vedúca k nahradeniu pôvodného poisťovateľa novým poisťovateľom, za podmienky, že tento poisťovateľ spĺňa pôvodne určené podmienky účasti a je právnym nástupcom pôvodného poisťovateľa v dôsledku jeho reorganizácie, vrátane zlúčenia a splynutia alebo úpadku,
  6. poisťovateľ uplatní ustanovenie čl. VII ods. 3 tejto dohody.
  7. nastane potreba vykonať formálne alebo administratívne zmeny dohody (napr. zmena v osobe štatutárneho orgánu, zmena čísla bankového účtu a pod.).
  8. poisťovateľ v priebehu plnenia ponúkne nižšiu ročnú sadzbu za jednotlivé druhy poistenia uvedených v prílohe č. 1 k tejto dohode.
  9. Každá strana dohody je povinná písomne (faxom, e-mailom alebo doručovateľom listových zásielok) nahlásiť a špecifikovať druhej strane dohody všetky prípadné zmeny týkajúce sa ustanovení tejto dohody, a to najneskôr v lehote piatich pracovných dní odo dňa, keď sa o zmene dozvedel.

**Článok IX.**

**Záverečné ustanovenia**

* 1. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby bol v čo najlepšej možnej miere naplnený predmet tejto rámcovej dohody a neboli porušené alebo ohrozené práva druhej zmluvnej strany z tejto rámcovej dohody.
  2. Tento záväzkový vzťah sa spravuje príslušnými všeobecne záväznými právnymi predpismi platnými v Slovenskej republike. Vo veciach neupravených touto rámcovou dohodou sa zmluvný vzťah spravuje príslušnými ustanoveniami právnych predpisov platných v Slovenskej republike.
  3. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri tejto rámcovej dohode a poistných zmluvách uzatvorených na základe tejto rámcovej dohody (ďalej spolu len „poistnej zmluve“) samostatný finančný agent. Samostatného finančného agenta oznámi poistník úspešnému uchádzačovi po uzavretí rámcovej dohody. Zmluvné strany sa dohodli na tom, že správa tejto rámcovej dohody, poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta.
  4. Zmluvné strany sa zaväzujú riešiť prípadné spory, vyplývajúce z tejto rámcovej dohody, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu SR.
  5. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto rámcovej dohody, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto rámcovej dohody odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto rámcovej dohody doručené druhej zmluvnej strane.
  6. Ak niektoré ustanovenia tejto rámcovej dohody nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto rámcovej dohody. Namiesto neplatných alebo neúčinných ustanovení tejto rámcovej dohody a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto rámcovej dohody, pokiaľ pri uzatváraní tejto rámcovej dohody zmluvné strany túto otázku brali do úvahy.
  7. Pokiaľ v tejto rámcovej dohode nie je dohodnuté inak, zmluvné strany sa dohodli, že zmluvná strana, ktorá sa rozhodla doručiť svoj písomný prejav vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto rámcovej dohody. Zmluvné strany sa dohodli, že v prípade, ak zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu sídla zmluvnej strany, ktorej bola zásielka určená a odoslaná.
  8. Meniť alebo doplňovať obsah tejto rámcovej dohody je možné len v súlade so ZVO, a to formou písomných dodatkov podpísaných oprávnenými zástupcami zmluvných strán.
  9. Poistník vyhlasuje a svojim podpisom potvrdzuje, že bol oboznámený s informáciou o podmienkach uzavretia tejto rámcovej dohody v súlade s Opatrením Národnej banky Slovenska č. 8/2018 z 29. mája 2018 v zmysle § 70 ods. 4 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov.
  10. Zmluvné strany berú na vedomie skutočnosť, že táto rámcová dohoda je povinne zverejňovanou zmluvou a poistník túto zmluvu v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) zverejní na svojom webovom sídle.
  11. Táto rámcová dohoda nadobúda platnosť dňom jej podpísania oprávnenými zástupcami zmluvných strán a účinnosť nadobudne v zmysle § 47a Občianskeho zákonníka dňom nasledujúcim po dni jej zverejnenia na webovom sídle poistníka.
  12. Táto rámcová dohoda je vyhotovená v 3 rovnopisoch, z ktorých poistník obdrží 2 rovnopisy rámcovej dohody a poisťovateľ obdrží 1 rovnopis.
  13. Zmluvné strany vyhlasujú, že túto rámcovú dohodu uzavreli na základe slobodnej vôle, táto rámcová dohoda nebola uzavretá v tiesni ani za nápadne nevýhodných podmienok, túto rámcovú dohodu si riadne prečítali, jej obsahu porozumeli a na znak súhlasu ju podpisujú.
  14. Prílohami tejto rámcovej dohody, ktoré tvoria jej neoddeliteľnú súčasť, sú:

Príloha č. 1: Ročné sadzby a zoznam majetku

Príloha č. 2: Všeobecné poistné podmienky poisťovateľa

V Šali dňa ................... V................... dňa ............

Za poistníka: Za poisťovateľa:

**................................................. .................................................**

Mgr. Jozef Belický, primátor xxxxxxxxxxxxxx